આ છકડાના ડ્રાઈવર ભાઈઓએ સ્વૈછિક સમજણથી બહુ સરસ વ્યવસ્થા ઊભી કરી છે જે સમજવા જેવી છે. શહેરના વિસ્તાર પ્રમાણે રુટ નક્કી કરીને એક આસોસિએશનની રચના કરી છે. જેમકે, વાણિયાવાડ વિસ્તારથી પેસેંજર લેતા છકડા વાણિયાવાડ આસોસિએશનમાં જોડાય શકે. આમ દરેક વિસ્તારનું એક છકડા આસોસિએશન હોય છે. આ આસોસિએશનમાં પ્રમુખ અને ઉપપ્રમુખ ચૂંટવામાં આવે છે. આસોસિએશન છકડા ડ્રાઈવરને પીઠબળ પૂરું પડે છે. ડ્રાઈવરને આર્થિક કે બીજી કોઈ કાનૂની સહાય અને સમજણ આપે છે. રુટ અને અંતરને ધ્યાનમાં રાખી આસોસીશન હેઠળ આવતા તમામ છકડા માટે એક સરખી ભાડાની કિંમત નક્કી કરી આપે છે. બધા વિસ્તારના આસોસિએશનના છકડા ડ્રાઈવર પરસ્પર સમજણથી એક-બીજાના રુટમાં દખલ નથી કરતાં જેથી કરીને સૌને ધંધો મળી રહે અને પેસેંજરને પણ સરળતા રહે. કેટલાક વિસ્તારોમાં વારાફરતી છકડા ભરવાની પ્રથા પણ છે. આ વ્યવસ્થાને મોટાભાગના છકડા ડ્રાઈવર્સ અનુસરે છે.